Obrazloženje izmjena i dopuna financijskog plana sastoji se od obrazloženja izmjena i dopuna općeg dijela proračuna i obrazloženja izmjena i dopuna posebnog dijela proračuna kako slijedi:

**OBRAZLOŽENJE I. IZMJENA I DOPUNA FINANCIJSKOG PLANA ZA 2025. GODINU**

Djelatnost Osnovne škole „Vladimir Nazor“ Križevci je odgoj i opće obrazovanje djece i mladeži osnovnoškolske dobi (odgoj, naobrazba i skrb o djeci od 6 do 15 godina). Škola obavlja svoju djelatnost na temelju Zakona o ustanovama i prema Zakonu o odgoju i obrazovanju u osnovnoj i srednjoj školi te prema Planu i programu rada Škole i Školskom kurikulumu.

Osnovna škola „Vladimir Nazor“ proračunski je korisnik Grada Križevaca, uvrštena je u Registar proračunskih korisnika pod RKP brojem 8588, prema Pravilniku o utvrđivanju proračunskih i izvanproračunskih korisnika državnog proračuna i proračunskih i izvanproračunskih korisnika proračuna jedinica lokalne i područne (regionalne) samouprave te o načinu vođenja Registra proračunskih i izvanproračunskih korisnika (NN 128/09,142/14,23/19 i 83/21).

Sukladno proračunskim klasifikacijama, prema djelokrugu rada i postavljenim ciljevima uvrštena je u Proračun Grada Križevaca kako slijedi:

1. Lokacijska klasifikacija: Grad Križevci
2. Organizacijska klasifikacija:

 Razdjel 301 Upravni odjel za odgoj, obrazovanje, kulturu, sport, socijalnu skrb,

 Nacionalne manjine i turizam, Glava 30102 Osnovnoškolsko obrazovanje

1. Programska klasifikacija:

3202 Osnovnoškolsko obrazovanje u OŠ “Vladimir Nazor“ Križevci

1. Ekonomska klasifikacija:

Prihodi i primici te rashodi i izdaci razvrstani su u razrede, skupine, podskupine, odjeljke i osnovne račune prema važećem Računskom planu

1. Funkcijska klasifikacija: 09 Obrazovanje

**A) OBRAZLOŽENJE IZMJENA I DOPUNA OPĆEG DIJELA PRORAČUNA**

**OBRAZLOŽENJE IZMJENA I DOPUNA PRIHODA I RASHODA, PRIMITAKA I IZDATAKA PRORAČUNA**

**PRIHODI**

**PRIHODI POSLOVANJA (6)**

Prihodi poslovanja za 2025. godinu planirani su u iznosu 3.429.800,00 eura, a ovim I. Izmjenama i dopunama Proračuna povećani su za 413.690,16 eura, što se najvećim dijelom odnosi na opće prihode i primitke zbog povećanja cijene prijevoza učenika te prihode iz drugih proračuna te ostalih subjekata unutar općeg proračuna zbog povećanje osnovice plaća za 3% od rujna 2025. godine sukladno novom Temeljnom kolektivnom ugovoru za službenike i namještenike u javnim službama.

 Pomoći iz inozemstva i od subjekata unutar općeg proračuna (63)

Pomoći iz inozemstva i od subjekata unutar općeg proračuna planirane su u iznosu 2.909.800,00 eura, a ovim Izmjenama i dopunama Proračuna povećane su za 43.797,30 eura. Povećanje obuhvaća prihode za plaće i materijalne naknade zaposlenicima Škole sukladno Temeljnom kolektivnom ugovoru za službenike i namještenike u javnim službama i Zakonu o plaćama u državnoj službi i javnim službama. Povećanje se odnosi i na pomoći EU proračunskim korisnicima za Projekt Erasmus + zbog doznačenih sredstva za provedbu novog Erasmus+ projekta.

Prihodi od upravnih i administrativnih pristojbi, pristojbi po posebnim propisima i naknada (65)

Prihodi od upravnih i administrativnih pristojbi, pristojbi po posebnim propisima i naknada planirani u iznosu 22.500,00 eura ostali su nepromijenjeni.

Prihodi od prodaje proizvoda i robe te pruženih usluga i prihodi od donacija (66)

Prihodi od prodaje proizvoda i robe, pruženih usluga i prihodi od donacija planirani su za 2025. godinu u iznosu 10.000,00 eura, a ovim Izmjenama i dopunama ostali su nepromijenjeni.

Prihodi iz nadležnog proračuna i od HZZO-a temeljem ugovornih obveza (67)

Prihodi iz nadležnog proračuna i od HZZO-a temeljem ugovornih obveza planirani su za 2025. godinu u iznosu 487.000,00 eura, a ovim Izmjenama i dopunama povećani su za 369.892,86 eura. Povećanje prihoda se odnosi na troškove za prijevoza učenika, nabavu drugih obrazovnih materijala (radnih bilježnica) i plaće u produženom boravku u iznosu od 233.092,86 eura. Sa izvora 63 prebačen je iznos od 136.800,00 eura za Projekte Pomozimo jedni drugima i Školska shema zbog tehnike knjiženja.

**PRIHODI OD PRODAJE NEFINANCIJSKE IMOVINE (7)**

Prihodi od prodaje proizvedene dugotrajne imovine (72)

Prihodi od prodaje proizvedene dugotrajne imovine planirani su u ukupnom iznosu 500,00 eura za 2025. godinu. Radi se o prihodima od prodaje stanova sa stanarskim pravom te od prodaje opreme koji su ostali nepromijenjeni.

**RASHODI**

**RASHODI POSLOVANJA (3)**

Rashodi poslovanja Osnovne škole Vladimira Nazora planirani su za 2025. godinu u iznosu 3.429.300,00 eura, a Izmjenama i dopunama financijskog plana povećani su za 425.567,55 eura, što se najvećim dijelom odnosi na rashode za zaposlene, materijalne rashode i naknade građanima i kućanstvima.

Rashodi za zaposlene (31)

Rashodi za zaposlene povećani su za 146.300,00 eura, zbog povećanja osnovice za izračun bruto plaća zaposlenika i materijalnih prava zaposlenika koje se isplaćuju iz državnog proračuna te povećanja iznosa za bruto plaće učiteljima u produženom boravku zbog ukidanja konta kontinuiranih rashoda prema novom Pravilniku o proračunskom računovodstvu.

Materijalni rashodi (32)

Materijalni rashodi povećani su za 215.496,11 eura što se najvećim dijelom odnosi na povećanje usluga za komunikaciju i prijevoz učenika te seminare, savjetovanja i simpozije vezane uz projekt Erasmus +.

Financijski rashodi (34) planirani u iznosu od 50,00 eura za ostale zatezne kamate ostali su nepromijenjeni.

Naknade građanima i kućanstvima na temelju osiguranja i druge naknade (37) planirani u iznosu od 35.000,00 eura za nabavu radnih udžbenika za sve učenike škole povećani su za 65.000,00 eura zbog nabave dodatnih obrazovnih materijala za sve učenike (radnih bilježnica) iz gradskog proračuna.

Ostali rashodi (38) planirani u iznosu od 1.500,00 eura za ostale tekuće donacije u naravi za nabavu higijenskih potrepština za učenice povećani su za 25,50 eura zbog usklađivanja sa ostvarenim iznosom.

**RASHODI ZA NABAVU NEFINANCIJSKE IMOVINE (4)**

Rashodi za nabavu nefinancijske imovine obuhvaćaju rashode za nabavu proizvedene dugotrajne imovine i rashode za dodatna ulaganja na nefinancijskoj imovini, za 2025. godinu planirani su u iznosu 65.300,00 eura, a ovim Izmjenama i dopunama smanjeni su za 1.254,06 eura što se najvećim dijelom odnosi na rashode za dodatna ulaganja na nefinancijskoj imovini.

Rashodi za nabavu proizvedene dugotrajne imovine (42)

Rashodi za nabavu proizvedene dugotrajne imovine planirani u iznosu od 29.800,00 eura povećani su za 6.605,18 eura što se najvećim dijelom odnosi na rashode za nabavu računalne opreme.

Rashodi za dodatna ulaganja na nefinancijskoj imovini (45)

Rashodi za dodatna ulaganja na nefinancijskoj imovini planirani u iznosu od 35.500,00 eura, smanjeni su za 7.859,24 eura šte se odnosi na radove na građevinskim objektima.

**Obrazloženje prenesenog viška ili manjka iz 2024. godine**

Izmjenama i dopunama financijski plan za 2025. godinu uravnotežen je, a preneseni višak iz 2024. godine uključen je u Izmjene i dopune financijskog plana u iznosu od 11.877,39 eura.

**B) OBRAZLOŽENJE POSEBNOG DIJELA IZMJENA I DOPUNA FINANCIJSKOG PLANA ZA 2023.**

 **GODINU**

Planirani rashodi u okviru programa **3201 Osnovnoškolsko obrazovanje u OŠ Vladimir Nazor Križevci**, raspoređeni su po aktivnostima i izvorima kako slijede:

|  |  |  |
| --- | --- | --- |
| **AKTIVNOST** | **NAZIV** | **Iznos EUR** |
|  |  | Plan | Izmjene | Novi plan |
| A320201 | RASHODI ZAKONSKOG STANDARDA | 277.000,00 | -19.084,00 | 257.916,00 |
| A320202 | RASHODI IZNAD ZAKONSKOG STANDARDA | 2.991.500,00 | 403.964,71 | 3.395.464,71 |
| A320227 | POMOZIMO JEDNI DRUGIMA VII | 145.100,00 | 0,00 | 145.100,00 |
| A320203 | ŠKOLSKA SHEMA | 6.200,00 | 0,00 | 6.200,00 |
| T320208 | ERASMUS+ | 10.000,00 | 40.686,84 | 50.686,84 |
| **Ukupno** |  | **3.429.800,00** | **425.567,55** | **3.855.367,55** |
|  |  |  |

**AKTIVNOST A320201 – RASHODI ZAKONSKOG STANDARDA**

Ukupni rashodi zakonskog standarda planirani za 2025. godinu u iznosu 277.000,00 eura, smanjeni su za iznos od 19.084,00 eura zbog usklađivanja odobrenih sredstava za decentralizirane funkcije osnovnog školstva.

Aktivnost Rashodi zakonskog standarda obuhvaća rashode za decentralizirane funkcije osnovnog školstva koji su posebnim zakonom preneseni na jedinice lokalne i područne (regionalne) samouprave, a financiraju se iz dodatnog udjela u porezu na dohodak i pomoći izravnanja za decentralizirane funkcije. Ovdje su planirani materijalni rashodi (službena putovanja, materijal i energija, usluge tekućeg i investicijskog održavanja i ostali rashodi te kapitalna ulaganja u računala i računalnu opremu, uredski namještaj, knjige za knjižnicu te dodatna ulaganja na građevinskim objektima. Ovim izmjenama i dopunama planirani rashodi smanjeni su za 19.084,00 eura, što se odnosi na materijalne rashode koji su smanjeni za 13.227,00 eura, dok su kapitalna ulaganja smanjena za 5.857,00 eura. Izmjene su izvršene zbog usklađivanja odobrenih sredstava za decentralizirane funkcije osnovnog školstva i uključivanja prenesenog rezultata iz prethodne godine.

**AKTIVNOST A320202 – RASHODI IZNAD ZAKONSKOG STANDARDA**

Aktivnost Rashodi iznad zakonskog standarda obuhvaća preostale rashode potrebne za obavljanje redovne odgojno-obrazovne djelatnosti škole - rashode za zaposlene, koji se financiraju iz državnog proračuna, materijalne rashode, rashode za nefinancijsku imovinu i drugo koji se dodatno financiraju iz gradskog proračuna, uplata roditelja, vlastitih prihoda, donacija i drugih izvora.

Opći prihodi i primiciplanirani su za 2025. godinu u iznosu od 195.500,00 eura, a ovim Izmjenama i dopunama povećani su za 236.050,00 eura za materijalne rashode (prijevoz učenika) i ostale naknade iz proračuna u naravi (radne bilježnice za učenike) i plaće u produženom boravku.

Rashodi od vlastitih prihoda planirani u iznosu od 5.000,00 eura za 2025. godinu, a ovim izmjenama i dopunama povećani su za 6.283,00 eura zbog prenesenog rezultata iz 2024. godine.

Rashodi po posebnim propisimaplanirani u iznosu od 22.500,00 euraobuhvaćaju nabavu materijala koji su vezani uz školsku prehranu, sufinanciranu uplatama roditelja za prehranu i produženi boravak povećani su za 8.874,49 eura zbog prenesenog rezultata iz prethodne godine.

Na ovom izvoru iskazuju se prihodi s naslova osiguranja i refundacije štete, a rashodi su ovim Izmjenama i dopunama povećani za 1.389,16 eura zbog prenesenog rezultata s naslova osiguranja i refundacije štete od osiguravajuće kuće.

Rashodi koji se financiraju odprihoda iz drugih proračuna te ostalih subjekata unutar općeg proračuna planirana u iznosu od 2.763.000,00 eura povećana su za iznos 144.781,71 eura. Povećanje najvećim dijelom obuhvaća rashode za zaposlene zbog povećanja bruto plaća i materijalnih naknada.

Sredstva donacija planirana u iznosu od 5.000,00 eura, povećana su za 523,25 eura zbog prenesenog rezultata.

Rashodi koji se financiraju iz prihoda od prodaje imovine planirani u iznosu od 500,00 eura povećani su za 563,10 eura zbog prenesenog rezultata za pokrivanje troškova tekućeg i investicijskog održavanja i nabavu računala.

**AKTIVNOST A320208 ERASMUS** +

Planirani rashodi za aktivnost Erasmus + povećani su za 40.686,84 eura zbog odobrenih sredstva za provedbu Erasmus+ projekta za razdoblje 2025/2027 godine. Cilj projekta je implementirati znanja stečena na strukturiranim tečajevima u školski kurikulum kroz izvannastavne aktivnosti i redovnu nastavu.

**AKTIVNOST A320224 POMOZIMO JEDNI DRUGIMA**

U okviru aktivnosti Pomozimo jedni drugima VII zaposleno je devet pomoćnika u nastavi sa ciljem da pomažu učenicima kojima je potrebna pomoć prilikom izvođenja nastave, u školskoj kuhinji, na izletima i ostalim školskim aktivnostima. U okviru ove aktivnosti planirani su rashodi za zaposlene i materijalni rashodi u ukupnom iznosu od 145.100,00 eura.

**AKTIVNOST ŠKOLSKA SHEMA**

Aktivnost Školska shema odnosi se na nabavu voća, voćnih sokova, mlijeka i jogurta financiranih EU sredstvima od strane Agencije za plaćanja u poljoprivredi, a za 2025. godinu planirano je ukupno 6.200,00 eura. Cilj ove aktivnosti je osigurati kvalitetniju i zdraviju prehranu djece osnovnoškolske dobi te potaknuti kod djece navike konzumiranja voća, mlijeka i mliječnih proizvoda. Pokazatelj uspješnosti je uključenost svih učenika u projekt ( 652 djece), od prvog do osmog razreda, u matičnoj i područnim školama.

Voditeljica računovodstva Ravnatelj

Gordana Lončarić Igor Brkić